VEDLEGG-TBT-XII

HANDEL MED VIN

Artikkel 1

Omfang og definisjoner

1. Dette vedlegget gjelder vin som hører inn under overskrift 22.04 i det harmoniserte systemet (HS).
2. I dette vedlegget betyr "vin produsert i" friske druer, druemost og druemost i gjæring som er brukt til fremstilling av vin eller som tilsetning til vin på den eksporterende partens territorium.

Artikkel 2

Produktdefinisjoner, ønologisk praksis og prosesser

1. Ønologisk praksis for vin som er anbefalt og publisert av International Organization of the Vine and Wine (OIV) skal anses som relevante internasjonale standarder for formålet med dette vedlegget.
2. Hver av partene skal godkjenne import og salg av vin til konsum som er produsert hos den andre parten, dersom vinen er produsert i samsvar med:
	1. produktdefinisjoner som er tillatte hos hver part i henhold til lover og forskrifter som er nevnt i tillegg 1
	2. ønologisk praksis som er etablert hos hver part i henhold til lover og forskrifter som er nevnt i tillegg 1 som er i samsvar med de relevante OIV-standardene
	3. ønologisk praksis og restriksjoner som er etablert hos hver part som ikke er i samsvar med de relevante OIV-standardene, oppført i tillegg 2.
3. Felleskomiteen skal ha fullmakt til å endre tilleggene som det er referert til i punkt 2.

Artikkel 3

Sertifiseringskrav ved import til partenes respektive territorier

1. For vin som er produsert hos en part og satt på markedet til den andre parten, skal dokumentasjonen og sertifiseringen som kan kreves av en av partene begrenses til et sertifikat som angitt i tillegg 3, autentisert i samsvar med den eksporterende partens lover og forskrifter.
2. Sertifikatet som kreves i henhold til punkt 1 kan være et elektronisk dokument. Tilgang til det elektroniske dokumentet eller dataene som er nødvendige for etableringen skal gis av hver part på forespørsel fra den andre partens kompetente myndighet der varene skal settes i fri omsetning. Dersom tilgang til de aktuelle elektroniske systemene ikke er tilgjengelig, kan de nødvendige dataene også forespørres i form av et papirdokument.
3. Felleskomiteen skal ha fullmakt til å endre tillegg 3.
4. Analysemetodene som OIV har anerkjent og publisert som referansemetoder skal brukes som referansemetoder ved bestemmelse av vinens analytiske sammensetning i forbindelse med kontroll.

Artikkel 4

Matvareinformasjon og partikoder

1. Med mindre annet er spesifisert i denne artikkelen, må merkingen av vin som blir importert og markedsført i henhold til denne avtalen være i samsvar med lovene og forskriftene som gjelder på den importerende partens territorium.
2. En part skal ikke kreve at noen av følgende datoer eller tilsvarende skal vises på vinens beholder, etikett eller emballasje:
	1. dato for emballering
	2. dato for tapping
	3. dato for produksjon eller fremstilling
	4. utløpsdato, siste forbruksdag innen-dato, brukes eller konsumeres innen-dato, utløper etter dato
	5. dato for minimum holdbarhet, best-innen-dato, best kvalitet før-dato
	6. selges innen-dato

Ved unntak fra punkt (e) i det første underavsnittet kan en part kreve visning av dato for minimal holdbarhet på produkter som på grunn av tilsetning av lett bedervelige ingredienser kan ha en kortere dato for minimum holdbarhet enn det forbrukeren normalt ville forvente.

1. Hver part skal sørge for at det er angitt en kode på etiketten til pakkede produkter som gjør det mulig å identifisere partiet som produktet tilhører, i samsvar med lovgivningen til parten som eksporterer det pakkede produktet. Partikoden skal være lett synlig, tydelig leselig og uutslettelig. En part skal ikke tillate omsetning av pakkede produkter som ikke oppfyller kravene som er satt i dette avsnittet.
2. Hver part skal tillate obligatorisk informasjon, inkludert oversettelser eller en indikasjon på antall standard drikke- eller alkoholenheter når det er nødvendig, som skal vises på en supplerende etikett festet til en vinbeholder. Supplerende etiketter kan festes til en vinbeholder etter import, men før produktet markedsføres i partens område, forutsatt at den obligatoriske informasjonen vises fullstendig og nøyaktig.
3. Den importerende parten skal ikke kreve at etiketten viser allergener som er brukt i produksjon av vin, men som ikke inngår i det ferdige produktet.

Artikkel 5

Overgangstiltak

Vin som på tidspunktet for ikrafttredelse av denne avtalen er produsert, beskrevet og merket i samsvar med lovene og forskriftene til en part, men på en måte som ikke overholder dette vedlegget, kan fortsatt merkes og introduseres i markedet som følger:

* 1. av grossister eller produsenter, i en periode på to år fra ikrafttredelse av denne avtalen
	2. av forhandlere, til partiene er oppbrukt.

Artikkel 6

Utveksling av opplysninger

Partene skal samarbeide og utveksle informasjon om alle spørsmål som er relevante for implementering av dette vedlegget i komiteen for tekniske handelshindringer.

Artikkel 7

Evaluering

Partene skal senest tre år etter at denne avtalen trer i kraft vurdere ytterligere tiltak for å legge til rette for handel av vin mellom partene.

TILLEGG 1

PARTENES LOVER OG FORSKRIFTER

Storbritannias lover og forskrifter[[1]](#footnote-2)

Lover og forskrifter som det blir referert til i andre avsnitt av artikkel 2 (produktdefinisjoner, ønologisk praksis og prosesser) om:

* 1. produktdefinisjoner:
		1. Beholdt forordning (EU) nr. 1308/2013, spesielt produksjonsregler i vinsektoren, i henhold til artiklene 75, 81 og 91 og nevnte forordnings del IV i vedlegg II og del II av vedlegg VII og dens implementeringsregler, herunder påfølgende endringer
		2. Den delegerte kommisjonens beholdte forordning (EU) 2019/33, når den blir innlemmet i EØS-avtalen, spesielt artikkel 47, 52 til 54 og vedlegg III, V og VI til denne forordningen, inkludert påfølgende endringer
		3. Beholdt forordning (EU) nr. 1169/2011, inkludert påfølgende endringer
	2. Ønologisk praksis og restriksjoner:
		1. Beholdt forordning (EU) nr. 1308/2013, spesielt ønologisk praksis og restriksjoner i henhold til artiklene 80 og 83 og nevnte forordnings vedlegg VIII og dens implementeringsregler, inkludert påfølgende endringer
		2. Den delegerte kommisjonens beholdte forordning (EU) 2019/934, når den blir innlemmet i EØS-avtalen, inkludert påfølgende endringer

Lover og forskrifter i Island og Norge:

Lover og forskrifter som det blir referert til i andre avsnitt av artikkel 2 (produktdefinisjoner, ønologisk praksis og prosesser) om:

* 1. produktdefinisjoner:
		1. Europaparlamentet og Rådets forordning (EU) nr. 1308/2013[[2]](#footnote-3), spesielt produksjonsregler i vinsektoren, i henhold til artiklene 75 (3) (f), (g), (h), (k) og (m) (4) og 81, samt nevnte forordnings del IV i vedlegg II og del II av vedlegg VII og dens implementeringsregler, inkludert påfølgende endringer
		2. Den delegerte kommisjonsforordningen (EU) 2019/33[[3]](#footnote-4) ved innføring,, spesielt artikkel 47, 52 til 54 og vedlegg III, V og VI til denne forordningen, inkludert påfølgende endringer
		3. Forordning (EU) nr. 1169/2011 av Europaparlamentet og Rådet[[4]](#footnote-5), inkludert påfølgende endringer
	2. Ønologisk praksis og restriksjoner:
		1. Forordning (EU) nr. 1308/2013, spesielt om ønologisk praksis og restriksjoner i henhold til artiklene 80 og 83 (2) og (3) og nevnte forordnings vedlegg VIII og dens implementeringsregler, inkludert påfølgende endringer
		2. Den delegerte kommisjonsforordningen (EU) 2019/934[[5]](#footnote-6) ved innføring,[[6]](#footnote-7), inkludert påfølgende endringer

TILLEGG 2

YTTERLIGERE ØNOLOGISK PRAKSIS OG RESTRIKSJONER SOM ER GODKJENT AV PARTENE I FELLESSKAP

1. Konsentrert druemost, rektifisert konsentrert druemost og sukrose kan brukes til berikelse og søtning under de spesifikke og begrensede forholdene som er angitt i del I av vedlegg VIII til forordning (EU) nr 1308/2013 og i del I av vedlegg VIII til Beholdt forordning (EU) nr. 1308/2013, med forbehold om at bruk av disse produktene i rekonstruert form i vin som er omfattet av denne avtalen er utelukket.
2. Tilsetning av vann i vinproduksjon er ikke tillatt, unntatt der det kreves på grunn av en bestemt teknisk nødvendighet.
3. Fersk vinberme kan brukes under de spesifikke og begrensede vilkårene som er angitt i linje 11.2 i tabell 2 av Del A i vedlegg I til den delegert kommisjonsforordning (EU) 2019/934, samt i linje 11.2 i tabell 2 av Del A i vedlegg I til den delegerte kommisjonens beholdte forordning (EU) 2019/934.

TILLEGG 3

MAL FOR EGENSERTIFIKAT FOR VIN IMPORTERT FRA ISLAND ELLER NORGE / STORBRITANNIA TIL STORBRITANNIA / ISLAND ELLER NORGE (1)

|  |  |
| --- | --- |
| 1. Eksportør (navn og adresse) | 2. Serienr. (2) |
| 3. Importør (navn og adresse) | 4. Kompetent myndighet på utsendelsesstedet i Island/Norge / Storbritannia (3) |
| 5. Tollstempel (kun for offisiell bruk i Island/Norge / Storbritannia) |
| 6. Transportmidler og transportdetaljer (4) | 7. Sted for lossing (hvis forskjellig fra 3) |
| 8. Beskrivelse av det importerte produktet (5) | 9. Antall i l/hl/kg |
| 10. Antall beholdere (6) |
| 11. SertifikatProduktet beskrevet ovenfor er ment for direkte menneskelig konsum og er i samsvar med definisjoner og ønologisk praksis som er godkjent i henhold til vedlegg TBT-V (Handel med vin) til Avtalen mellom Island og Norge, som den ene parten, og Storbritannia og Nord-Irland som den andre parten. Den er produsert av en produsent som er underlagt inspeksjon og tilsyn av følgende kompetente myndighet (7):Avsender som sertifiserer informasjonen ovenfor (8) Avsenders identifikasjon (9)Sted, dato og underskrift fra avsender |

1. I samsvar med artikkel 3(1) i vedlegg TBT-V (Handel med vin) til Avtalen mellom Island og Norge, som den ene parten, og Storbritannia og Nord-Irland som den andre parten.
2. Angi sporingsnummer på forsendelsen, dvs. et serienummer som identifiserer forsendelsen i eksportørens registre.
3. Angi fullt navn, adresse og kontaktinformasjon til den kompetente myndigheten i Island eller Norge eller i Storbritannia hvor forsendelsen eksporteres fra, som er ansvarlig for å verifisere informasjonen det blir referert til i dette sertifikatet.
4. Angi transport som brukes for levering til innreisestedet til Island eller Norge eller Storbritannia, spesifiser transportmodus (skip, fly osv.) og gi navn på transportmiddelet (navn på skip, antall flyvninger osv.)
5. Angi følgende informasjon:
	1. Salgsbetegnelse slik den vises på etiketten
	2. Navn på produsent
	3. Område for vindyrking
	4. Navn på produksjonsland (Island, Norge eller Storbritannia)
	5. Geografisk betegnelse hvis relevant
	6. Totalt alkoholinnhold i volumet
	7. Fargen på produktet (angi "rød", "rosé", "rosa" eller "hvit")
6. Kombinert nomenklaturkode (CN-kode)
7. En beholder betyr en beholder for vin som rommer mindre enn 60 liter. Antall beholdere kan være antall flasker.
8. Angi fullt navn, adresse og kontaktinformasjon til den relevante kompetente myndigheten i Island eller Norge eller i Storbritannia.
9. Angi fullt navn, adresse og kontaktinformasjon til avsender.
10. Angi:
	1. For Island og Norge: avgiftsnummer i systemet for utveksling av avgiftsinformasjon (SEED) eller mva-nummer i tilfelle avsender ikke har noe SEED-nummer, eller en referanse til nummeret i listen eller registeret som er fastsatt i artikkel 8(3) i den delegerte kommisjonsforordningen (EU) 2018/273[[7]](#footnote-8)
	2. For Storbritannia: Systemet for utveksling av avgiftsinformasjon (SEED) eller mva-nummer i tilfelle avsender ikke har noe SEED-nummer eller referanse til WSB-nummeret.
1. Referanser i denne listen til EU-lovgivning anses å være referanser til slik lovgivning, som endret av Storbritannia for å gjelde Storbritannia. [↑](#footnote-ref-2)
2. Europaparlamentet og Rådets forordning (EU) nr. 1308/2013 av 17. desember 2013, som etablerer en felles organisering av markedene innen landbruksprodukter og opphevelse av Rådets forordning (EØS) nr. 922/72, (EØS) nr. 234/79, (EF) nr. 1037/2001 og (EF) nr. 1234/2007 (OJ L 347, 20.12.2013, s. 671). [↑](#footnote-ref-3)
3. Den delegerte kommisjonsforordningen (EU) 2019/33 av 17. oktober 2018 om supplerende regler til Europaparlamentet og Rådets forordning (EU) Nr 1308/2013 når det gjelder søknader om beskyttelse av opprinnelsesbetegnelser, geografiske indikasjoner og tradisjonelle termer i vinsektoren, innsigelsesprosedyre, bruksbegrensninger, endringer i produktspesifikasjoner, fjerning av beskyttelse, merking og presentasjon (OJ L 9, 11.1.2019, s. 2). [↑](#footnote-ref-4)
4. Europaparlamentet og Rådets Forordning (EU) nr. 1169/2011 av 25. oktober 2011 om levering av matvareinformasjon til forbrukerne, Europaparlamentet og Rådets endringsforordning (EF) nr. 1924/2006 og (EF) nr. 1925/2006, og Europaparlamentet og Rådets kommisjonsdirektiv om opphevelse av kommisjonsdirektiv 87/250/EØS, rådsdirektiv 90/496/EØS, kommisjonsdirektiv 1999/10/EF, direktiv 2000/13/EF, samt kommisjonsdirektivene 2002/67/EF og 2008/5/EF og kommisjonsforordning (EF) nr. 608/2004 (OJ L 304, 22.11.2011, s. 18). [↑](#footnote-ref-5)
5. Den delegerte kommisjonsforordningen (EU) 2019/33 av 17. oktober 2018 om supplerende regler til Europaparlamentet og Rådets forordning (EU) nr 1308/2013 når det gjelder søknader om beskyttelse av opprinnelsesbetegnelser, geografiske indikasjoner og tradisjonelle termer i vinsektoren, innsigelsesprosedyre, bruksbegrensninger, endringer i produktspesifikasjoner, fjerning av beskyttelse, merking og presentasjon (OJ L 9, 11.1.2019, s. 2). [↑](#footnote-ref-6)
6. Den delegerte kommisjonsforordningen (EU) 2019/934 av 12. mars 2019 om supplerende regler til Europaparlamentet og Rådets forordning (EU) nr 1308/2013 når det gjelder områder for vindyrking der alkoholholdig styrke kan økes, autorisert ønologisk praksis og restriksjoner som gjelder for produksjon og bevaring av vinrankeprodukter, minimum alkoholprosent for biprodukter og deres avhending, samt publisering av OIV-filer (OJ L 149, 7.6.2019, s. 1). [↑](#footnote-ref-7)
7. Den delegerte kommisjonsforordningen (EU) 2018/273 av 11. desember 2017 om supplerende regler til Europaparlamentet og Rådets forordning (EU) nr. 1308/2013 når det gjelder ordningen med autorisasjoner for planting av vinstokker, fortegnelser over vingårder, tilhørende dokumenter og sertifisering, inn- og utførselsregistreringer, obligatoriske erklæringer, varsler og offentliggjøring av varslet informasjon, samt supplerende regler til Europaparlamentet og Rådets forordning (EU) nr. 1306/2013 med hensyn til relevante kontroller og sanksjoner, endring av kommisjonsforskrifter (EF) nr. 555/2008, (EF) nr. 606/2009 og (EF) nr. 607/2009 og opphevelse av kommisjonsforordning (EF) nr. 436/2009 og den delegerte kommisjonsforordning (EU) 2015/560 (OJ L 58, 28.2.2018, s. 1). [↑](#footnote-ref-8)